ประกาศอธิบดีกรมสรรพากรเรื่อง กําหนดเหตุอันสมควร กรณีบริษัทหรือห้างหุ้นส่วนนิติบุคคลไม่ต้องยื่นรายการภาษีอากรทุกประเภทภาษีผ่านระบบเครือข่ายอินเทอร์เน็ตตามกฎหมายว่าด้วยการยกเว้นเบี้ยปรับ เงินเพิ่มภาษีอากร และความรับผิดทางอาญา-------------------------------------------------------อาศัยอํานาจตามความในมาตรา 7 วรรคหนึ่ง แห่งพระราชบัญญัติยกเว้นเบี้ยปรับ เงินเพิ่มภาษีอากร และความรับผิดทางอาญา เพื่อสนับสนุนการปฏิบัติการเกี่ยวกับภาษีอากรตามประมวลรัษฎากร พ.ศ. 2562 อธิบดีกรมสรรพากรกําหนดให้กรณีดังต่อไปนี้ เป็นกรณีมีเหตุอันสมควร ที่บริษัทหรือห้างหุ้นส่วนนิติบุคคลที่ได้รับยกเว้นเบี้ยปรับหรือเงินเพิ่มไม่ต้องยื่นแบบแสดงรายการภาษี แบบนําส่งภาษี หรือแบบขอเสียอากรเป็นตัวเงิน สําหรับภาษีอากรทุกประเภทตามหลักเกณฑ์ที่บัญญัติไว้ในประมวลรัษฎากรผ่านระบบเครือข่ายอินเทอร์เน็ตให้ครบถ้วนข้อ ๑ กรณีที่ระบบการรับแบบแสดงรายการภาษีผ่านระบบเครือข่ายอินเทอร์เน็ตของกรมสรรพากรไม่รองรับหรือไม่สมบูรณ์ เกี่ยวกับการยื่นแบบแสดงรายการภาษี แบบนําส่งภาษี หรือแบบขอเสียอากรเป็นตัวเงิน ดังต่อไปนี้(1) แบบแสดงรายการภาษีมูลค่าเพิ่ม(ก) การยื่นแบบแสดงรายการภาษีมูลค่าเพิ่ม ตามประมวลรัษฎากร (ภ.พ.30) ที่มีจํานวนเงินยอดขาย ยอดซื้อ ภาษีขาย หรือภาษีซื้อ เป็นจํานวนเงินน้อยกว่าศูนย์บาท(ข) การยื่นแบบแสดงรายการภาษีมูลค่าเพิ่ม กรณีปรับปรุงภาษีซื้อที่เฉลี่ยตามส่วนของรายได้ (ภ.พ.30.2) และแบบแสดงรายการภาษีมูลค่าเพิ่ม กรณีปรับปรุงภาษีซื้อที่เฉลี่ยตามส่วน ของการใช้พื้นที่อาคาร (ภ.พ.30.3)(2) แบบแสดงรายการภาษีธุรกิจเฉพาะ(ก) การยื่นแบบแสดงรายการภาษีธุรกิจเฉพาะ ตามประมวลรัษฎากร (ภ.ธ.40) สําหรับกิจการขายอสังหาริมทรัพย์เป็นทางค้าหรือหากําไรตามมาตรา 91/2 (6) แห่งประมวลรัษฎากร ที่ผู้มีหน้าที่เสียภาษีต้องยื่นในขณะจดทะเบียนสิทธิและนิติกรรมเกี่ยวกับอสังหาริมทรัพย์พร้อมชําระภาษีต่อพนักงานเจ้าหน้าที่ผู้รับจดทะเบียนสิทธิและนิติกรรม(ข) การยื่นแบบแสดงรายการภาษีธุรกิจเฉพาะ กรณีผู้ประกอบกิจการมีหน้าที่ต้องเสียภาษีธุรกิจเฉพาะ แต่ไม่ต้องจดทะเบียนภาษีธุรกิจเฉพาะ(3) แบบยื่นรายการภาษีเงินได้หัก ณ ที่จ่าย หรือแบบนําส่งภาษี(ก) การยื่นแบบยื่นรายการภาษีเงินได้หัก ณ ที่จ่าย ตามมาตรา 58 แห่งประมวลรัษฎากร(ข) การยื่นแบบยื่นรายการภาษีเงินได้หัก ณ ที่จ่าย กรณีการหักภาษีเงินได้ ณ ที่จ่าย ที่ผู้มีเงินได้เป็นคนต่างด้าวและไม่มีเลขประจาตัวผู้เสียภาษีอากร(ค) การยื่นแบบยื่นรายการภาษีเงินได้หัก ณ ที่จ่าย โดยตัวแทนในฐานะผู้กระทําการแทนของบริษัทหรือห้างหุ้นส่วนนิติบุคคลผู้จ่ายเงินได้ (4) การยื่นแบบขอเสียอากรแสตมป์เป็นตัวเงินทุกกรณี(5) กรณีที่ผู้มีหน้าที่เสียภาษีหรือนําส่งภาษีได้ยื่นแบบแสดงรายการภาษี แบบยื่นรายการภาษีเงินได้หัก ณ ที่จ่าย หรือแบบนําส่งภาษี ผ่านระบบเครือข่ายอินเทอร์เน็ตภายในกําหนดเวลา และต่อมาได้ยื่นแบบแสดงรายการภาษี แบบยื่นรายการภาษีเงินได้หัก ณ ที่จ่าย หรือแบบนําส่งภาษีดังกล่าวเพิ่มเติมในรูปแบบของกระดาษข้อ ๒ กรณีที่ระบบอิเล็กทรอนิกส์ที่เกี่ยวข้องกับการยื่นแบบแสดงรายการภาษี แบบนําส่งภาษี หรือแบบขอเสียอากรเป็นตัวเงิน เกิดเหตุขัดข้องอย่างใดอย่างหนึ่ง ดังต่อไปนี้ อันเป็นเหตุให้ไม่สามารถยื่นแบบแสดงรายการภาษี แบบนําส่งภาษี หรือแบบขอเสียอากรเป็นตัวเงินและชําระภาษีอากรได้(1) กรณีที่ผู้เสียภาษียื่นแบบแสดงรายการภาษีและสั่งโอนเงินเพื่อชําระภาษีผ่านระบบเครือข่ายอินเทอร์เน็ต แต่ระบบการโอนเงินของหน่วยรับชําระภาษีขัดข้องโดยผู้เสียภาษีเข้าใจว่า ได้โอนเงินชําระภาษีแล้ว(2) กรณีที่ผู้เสียภาษียื่นแบบแสดงรายการภาษีภายในกําหนดเวลา แต่การสั่งโอนเงินเพื่อชําระภาษีผ่านระบบเครือข่ายอินเทอร์เน็ตสําเร็จเมื่อพ้นกําหนดเวลายื่นแบบแสดงรายการภาษีแล้วเนื่องจากธนาคารไม่ปิดระบบการโอนเงิน เป็นเหตุให้ผู้เสียภาษีเข้าใจว่า ได้ยื่นแบบแสดงรายการภาษี และชําระภาษีผ่านระบบเครือข่ายอินเตอร์เน็ตแล้ว(3) กรณีที่ระบบการรับแบบแสดงรายการภาษีของกรมสรรพากรขัดข้องในระหว่าง ที่ผู้เสียภาษียื่นแบบแสดงรายการและสั่งโอนเงิน(4) กรณีที่ระบบเครือข่ายของกรมสรรพากรขัดข้องในระหว่างที่ผู้เสียภาษียื่นแบบแสดงรายการและสั่งโอนเงินข้อ ๓ ประกาศนี้ให้ใช้บังคับตั้งแต่วันที่ 1 กรกฎาคม พ.ศ. 2562 เป็นต้นไปผู้มีอํานาจลงนาม - ประกาศ ณ วันที่ 28 มิถุนายน พ.ศ. 2562 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร